recursal/SuperWikiNEXT-32B huggingface dataset:
*انگریزی لفظ Trail کے استعمالات کے لیے دیکھیے: Trail (ضد ابہام)*

عنور نسبتی محرضِ استماتت ربیطہ کو انگریزی میں TNF-related apoptosis-inducing ligand کہا جاتا ہے اور مختصر طور پر اسے عنمار (TRAIL) کہتے ہیں، یہ اصل میں ایک وراثے (اور اس سے تشفیر پانے والے لحمیہ) کے لیے اختیار کیا جانے والا نام ہے جو ایک ایسا لحمیاتی ربیطہ (ligand) تیار کرتا ہے جس کے ذریعہ استحالہ خلیات (transformed cells) کی استماتت (یعنی ان کو فنا کرنے کا عمل) تو واقع ہوتا ہے لیکن عنمار کے اس فنا کردینے کے اثر سے صحتمند خلیات قطعی متاثر نہیں ہوتے؛ 1997ء میں شائع ہونے والی Degli کی تحقیق کے مطابق ایسا اس حقیقت کے باوجود دیکھنے میں آتا ہے کہ صحتمند خلیات میں عنمار یا TRAIL کی تعبیر (expression) خاصی مقدار میں پائی جاتی ہے۔

وجہ تسمیہ
---------

جیسا کہ ابتدا میں ذکر آیا کہ عنمار اور اس کا متبادل TRAIL اصل میں اختصاری کلمات ہیں اور اس کا مکمل نام انگریزی میں TNF-related apoptosis-inducing ligand اور اردو میں ---- عنور نسبتی محرض استماتت ربیطہ ---- ہوتا ہے۔ 

|  |  |  |
| --- | --- | --- |
| انگریزی ٹکڑے | اردو ٹکڑے | ٹکڑے کے نام کی وجہ |
| TNF Related | عنور\_نسبتی | چونکہ اس لحمیہ کابرون خلوی C-نہایہ ناحیہ عنور خاندان (TNF family) سے 28% مماثلیت رکھتا ہے۔ |
| Apoptosis\_Inducing | محرضِ\_استماتت | چونکہ اس کے ذریعہ استحالہ خلیات (transformed cells) کی استماتت کی تحریض ہوتی ہے۔ |
| Ligand | ربیطہ | چونکہ یہ لحمیہ اپنے مخصوص حواصل موت (death receptor) سے ایک ربیطہ کی طرح بندھن بناتا ہے۔ |

دریافت
------

عنمار یا TRAIL وراثہ کو 1995ء میں Wiley نے بیان کیا، اور پھر اس کے بعد 1996ء میں Pitti نے اپنی ذاتی اور آزادانہ تحقیق سے ایک cDNA دریافت کیا اور اسے APO2 کے ربیطہ کی نسبت سے APO2L کا نام دیا بعد کو یہ معلوم ہوا کہ APO2L اور TRAIL دراصل ایک ہی cDNA ہے جو دو الگ الگ سائنسدانوں کے ذریعہ الگ الگ دریافت کی وجہ سے دو نام پا گیا اور آج بھی گو کہ TRAIL کا نام سائنسی جرائد میں زیادہ نظر آتا ہے لیکن APO2L کا نام بھی اس کے متبادل کے طور پر استعمال میں دیکھا جاتا ہے۔

مقام
----

انسان میں عنمار لحمیہ کو بنانے والا وراثہ، لونجسیمہ تین (3q26) پر پایا جاتا ہے اور اس لحمیہ کی ساخت 281 امائنو ترشہ سے مل کر تشکیل پاتی ہے جو اپنی ہیت (conformation) میں، عبر جھلی (transmembrane) قسم دوم سے تعلق رکھتا ہے یعنی ان میں C-نہائیہ سرا برون خلوی ہوتا ہے جبکہ N-نہائیہ سرا درون خلوی ہوتا ہے۔

حوالہ جات
---------

1. ↑  Degli-Esposti, M. A.; Dougall, W. C.; Smolak, P. J.; Waugh, J. Y.; Smith, C. A.; Goodwin, R. G. : 
The novel receptor TRAIL-R4 induces NF-kappa-B and protects against TRAIL-mediated apoptosis, yet retains an incomplete death domain. Immunity 7: 813-820, 1997
2. ↑  Wiley, S. R.; Schooley, K.; Smolak, P. J.; Din, W. S.; Huang, C.-P.; Nicholl, J. K.; Sutherland, G. R.; Smith, T. D.; Rauch, C.; Smith, C. A.; Goodwin, R. G. : Identification and characterization of a new member of the TNF family that induces apoptosis. Immunity 3: 673-682, 1995.
3. ↑  Pitti, R. M.; Marsters, S. A.; Ruppert, S.; Donahue, C. J.; Moore, A.; Ashkenazi, A. : Induction of apoptosis by Apo-2 ligand, a new member of the tumor necrosis factor cytokine family. J. Biol. Chem. 271: 12687-12690, 1996.
|  |
| --- |
| **قنطورس** |
|  بڑی تصویر کے لیے کلک کریں |
|   |
| **عربی نام:** | **قنطورس**  |
| **انگریزی نام:** | Centaurus |
| **خاندان:** | جاثی |
| **آسمان میں مقام:** | آسمانِ جنوب سوم |
| **رقبہ:** | 1060.422 ۔ (9 واں) |
| **فی صد رقبہ :** | آسمان کا 2.57 فی صد |
| **مطلع مستقیم:** | 13 گھنٹے 4.27 منٹ |
| **میل:** | 47 ڈگری 20.72 منٹ جنوب |
| **سیاروں والے ستارے :** |    8 |
| **چمکدار ستارے:** |    9 |
| **قریبی مجمع النجوم:** | تلمبہ، قاعدہ، پرکار، صلیب جنوبی، حیدرہ، میزان، گرگ، مگس اور بادبان |
|   |

  


**قنطورس** (عربی: **قنطورس**  - انگریزی: Centaurus) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 1060.422 مربع ڈگری ہے۔ جو کل آسمان کا 2.57 فی صد بنتا ہے۔مطلع مستقیم 13 گھنٹے 04.27 منٹ ہے۔ اور میل 47 ڈگری 20.72 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 8 ہے۔ چمکدار اور نمایاں نظر آنے والے ستاروں کی تعداد 9 ہے۔

قریبی مجمع النجوم
-----------------

اس کے اردگرد تلمبہ، قاعدہ، پرکار، صلیب جنوبی، حیدرہ، میزان، گرگ، مگس اور بادبان واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**تحنث** مکمل توجہ اور انہماک کے لیے اپنے آپ کو عام لوگوں سے علاحدہ کر لینے کو تحنث کہا جاتا ہے۔

معنی
----

تَحَنّثَ: تَعَبّدَ، تَرَكَ الإثْمَ

* "تحنث ترک حنث اور یہاں مراد ترک نوم بمعنی استیقاط ہے۔"
* رات کو عبادت کرنا۔(گناہ ترک کرنے کا عمل، شب بیداری)۔

از روئے حدیث
------------

حدیث مبارکہ میں رسول اللہ ﷺ کا غار حرا میں جا کر عبادت کرنے کے عمل کو تحنث کہا جاتا ہے۔
مخصوص کرنا؛ نذر کرنا؛ وقف کرنا؛ پرستش کرنا؛حوالے کرنا؛ کسی مصروفیت، جستجو یا تحریک پر سرگرمی سے اپنی پوری توجہ دینا یا اپنا وقت لگانا؛ کسی باضابطہ عمل سے کسی دینی کام کے لیے الگ کر دینا؛ لگانا؛ وارنا؛ نثار کرنا؛ قربان کرنا۔
’’ تحنث‘‘ اللہ کے ملکوت میں غور و فکر کا نام ہے۔ آپ اللہ کو یاد کرتے‘ اس سے محبت کرتے تھے۔ لیکن محبت کے طریقے اور یاد کی اداؤں کو جاننا چاہتے تھے۔ آپ اس فکر میں تھے کہ آخر انسانی زندگی کے مقاصد کیا ہیں اسی لیے تأثم تحنث گناہ سے نفرت کرنے، اسے چھوڑدینے کو کہتے ہیں۔

غار حرا مقام تحنث
-----------------

نبوت ملنے سے چند سال پیشتر آپ میں تنہائی پسندی کا ذوق بڑھ گیا تھا اور آپ مسلسل غور و فکر میں ڈوبے رہتے تھے۔ اسی کا نتیجہ تھا کہ آپ غار حرا میں کئی کئی دنوں تک قیام فرماتے اعتکاف کی حالت میں رہتے اور آپ کی عبادت حدیث کی زبان میں تحنث کہی گئی ہے یعنی آپ مسلسل اللہ کی صفات کی معرفت اور اپنے مقصد زندگی کے حوالے سے غو رو فکر میں ڈوبے رہتے 
آپ ﷺ تنہائی پسند ہو گئے اور کئی کئی شب و روز غار حراء میں رہ کر عبادت کرنے لگے، اس عبادت کے لیے عائشہ صدیقہ نے **تحنث** کا لفظ استعمال کیا ہے، جس کی تشریح امام زہری نے تعبد سے کی ہے

حوالہ جات
---------

1. ↑  قاموس المحدث
2. ↑  1851ء، (ترجمہ) عجائب القصص، 502:2
3. ↑  ْQaumi English Urdu Dictionary - قومی انگریزی اردو لغت
4. ↑  تفسیر روح القرآن سورۃ الانعام آیت83
5. ↑  تفسیر جلالین ،جلال الدین سیوطی،العلق،1
|  |
| --- |
| **حربا** |
| مجمع النجوم حربا بڑی تصویر کے لیے کلک کریں |
|   |
| **عربی نام:** | **الحرباء**  |
| **انگریزی نام:** | Chamaeleon |
| **خاندان:** | طیار |
| **آسمان میں مقام:** | آسمانِ جنوب دوم |
| **رقبہ:** | 131.592 ۔ (79 واں) |
| **فی صد رقبہ :** | آسمان کا 0.32 فی صد |
| **مطلع مستقیم:** | 10 گھنٹے 41.53 منٹ |
| **میل:** | 79 ڈگری 12.30 منٹ جنوب |
| **سیاروں والے ستارے :** |    1 |
| **چمکدار ستارے:** |    کوئی نہیں |
| **قریبی مجمع النجوم:** | مگس،قاعدہ،ماہی طیار،جبل،ثمن،طائر الفردوس |
|   |

  


**حربا** (عربی: **الحرباء**  - انگریزی: Chamaeleon) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 131.592 مربع ڈگری ہے۔ جو کل آسمان کا 0.32 فی صد بنتا ہے۔مطلع مستقیم 10 گھنٹے 41.53 منٹ ہے۔ اور میل 79 ڈگری 12.30 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔

قریبی مجمع النجوم
-----------------

اس کے اردگرد مگس،قاعدہ،ماہی طیار،جبل،ثمن،طائر الفردوس واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **حربا** سے متعلق سمعی و بصری مواد ملاحظہ کریں۔ |
سویت MS-61 کاک پٹ صوت ریکارڈ
**فلائٹ ریکارڈر** کو ’بلیک باکس‘ کہا جاتا ہے۔ ’بلیک باکس‘ کی بناوٹ ایسی ہوتی ہے کہ اسے انتہائی گرمی، سردی یا آگ سے بھی نقصان نہیں ہوتا۔

بلیک باکس جہازوں میں دوران پرواز ہونے والی معلومات اکھٹا کرنے کے لیے لگایا جاتا ہے۔ ان میں محفوظ ہونے والے ڈیٹا کو کسی واقعے یا حادثے کی صورت میں مسئلے کا تعین کرنے کے لیے استعمال کیا جاتا ہے۔

بناوٹ
-----

جہاز کا یہ پرزہ نام کی طرح کالا نہیں ہوتا۔ بلیک باکس کی ساخت جہاز سے بالکل مختلف ہوتی ہے یہ آگ اور شدید دباؤ کو سہنے کی صلاحیت رکھتا ہے۔ یہ دو حصوں، ڈیجیٹل فلائٹ ڈیٹا ریکارڈر (ڈی ایف ڈی آر) اور کاک پٹ وائس ریکارڈ (سی وی آر) پر مشتمل ہوتا ہے۔

ڈی ایف ڈی آر اور سی وی آر کی مدد سے ماہرین ایک طرح سے پرواز کے دوران ہر گفتگو اور پائلٹس کے ہر اقدام کا ازسر نو جائزہ لیتے ہیں۔ اس مقصد کے لیے زیادہ سے زیادہ تیکنیکی تفصیلات درکار ہوتی ہیں جو بلیک باکس فراہم کرتا ہے۔

عمل
---

فلائٹ ڈیٹا ریکارڈر میں اس پرواز کی تمام تیکنیکی سرگرمیوں کا مکمل ریکارڈ ہوتا ہے۔ یعنی کس موقع پر انجن تھرسٹ کی پوزیشن کیا تھی؟ لینڈنگ گیئر کے استعمال، جہاز کے فلیپس اوپر نیچے کیے جانے تک کی تفصیلات اسی ڈیٹا کا حصہ ہوتی ہیں۔

یہ تمام معلومات کوڈ کی شکل میں موجود ہوتی ہیں جن کو ڈی کوڈ کرنا پڑتا ہے۔

حوالہ جات
---------

1. ↑  "بلیک باکس".
2. ↑  "تاریخ". 25 جنوری 2022 میں اصل سے آرکائیو شدہ. اخذ شدہ بتاریخ 24 مارچ 2022.  الوسيط `|url-status=` تم تجاهله (معاونت)
3. ↑  "پی ڈی ایف" (PDF).
ایک لکیر ہے جو جمہوریہ آذربائیجان کے ریاستی علاقے (زمین اور پانی کا علاقہ، زیر زمین، سمندر اور فضائی حدود) اور اس لائن کے ساتھ سے گزرنے والی عمودی سطح کی حدود کی وضاحت کرتی ہے۔ جمہوریہ آذربائیجان کی ریاستی سرحد جمہوریہ آذربائیجان کی ریاستی خود مختاری کی علاقائی حد ہے۔

 آذربائیجان کے سیاسی نقشے
جمہوریہ آذربائیجان کی سرحد کی لمبائی 3360 کلومیٹر ہے جس میں 2648 کلومیٹر زمینی سرحدیں اور 816 کلومیٹر پانی کی سرحدیں شامل ہیں۔ جمہوریہ آذربائیجان کی سرحد شمال میں 390 کلومیٹر، شمال مغرب میں جارجیا 471 کلومیٹر، مغرب اور جنوب مغرب میں 1007 کلومیٹر، مغرب میں ترکی 15 کلومیٹر اور جنوب میں 765 کلومیٹر ایران سے ملتی ہے۔ مشرق میں، بحیرہ کیسپین ، جس کی کل لمبائی 713 کلومیٹر ہے، سرحدوں کو دھوتی ہے۔ 

  

روسی فیڈریشن کے ساتھ سرحدی لائن سمورچے ، سدور رینج اور مین قفقاز رینج کے دامن سے گزرتی ہے۔ جارجیا کے ساتھ سرحد بنیادی طور پر Ganikhchay اور Gabirrichay ندیوں اور کورا اور Gabyrrichay ندیوں کے واٹرشیڈ سے بنتی ہے۔ آرمینیا کے ساتھ سرحد بنیادی طور پر مرگز، شاہدگ اور مشرقی گویچہ کے سلسلے اور کاراباخ سطح مرتفع سے الگ ہوتی ہے۔ ترکی اور ایران کے ساتھ سرحد بہت سی جگہوں پر آراز ، بولگارچائے ، استراچے اور طالش پہاڑوں سے بنتی ہے۔ بلاسوور سے دریائے آراز تک 50 کلومیٹر کے فاصلے پر سرحد موگن کے میدان سے گزرتی ہے۔ 

| آذربائیجان کی سرحدیں  |
| --- |
| حالت</br> (گھڑی کے مخالف سمت میں چھانٹنا) | سرحدی لائن کی لمبائی (کلومیٹر) |
|  روس</img> | 391 |
|  جارجیا</img> | 471 |
|  آرمینیا</img> | 1007 |
|  ترکیہ</img> | 15 |
|  ایران</img> | 765 |
| **جنرل** | 2649 |

حوالہ جات
---------

1. 1 2 3  "Azərbaycan Respublikasının Prezidenti yanında Dövlət Qulluğu Məsələləri üzrə Komissiya - Ümumi Coğrafiya". 11 نومبر 2016 میں اصل سے آرکائیو شدہ. اخذ شدہ بتاریخ 14 نومبر 2016.

بیرونی روابط
------------

* جمہوریہ آذربائیجان کی ریاستی سرحدی خدمت
**فلیٹ** (flat) سے مراد کسی عمارت یا جائداد کے کئی حصوں میں سے ایک حصہ ہے جہاں ایک خاندان رہائش پزیر ہو۔ عموماً ہر حصے یا فلیٹ کا مالک ایک مختلف شخص ہوتا ہے۔ ہر مالک اپنے رہائشی حصے کا تنہا مالک ہوتا ہے جبکہ عمارت یا جائداد کے دوسرے حصوں کی ملکیت اجتماعی ہوتی ہے جیسے لفٹ (elevators)، زینہ (سیڑھی)، عمارت کی چھت، پانی کی ٹنکیاں اور آمد و ر فت کے راستے وغیرہ۔  

فلیٹ کو اپارٹمنٹ بھی کہتے ہیں۔ امریکا اور کینیڈا میں اسے کونڈومینیئم یا مختصر کر کے کونڈو بھی کہتے ہیں۔ آسٹریلیا اور نیوزی لینڈ میں اس کے لیے اسٹریٹا (strata) کا لفظ استعمال ہوتا ہے۔  

بہت سے شاپنگ مال تجارتی کوندومینیئم کی مثالیں ہیں جہاں ہر دکان کا مالک الگ ہوتا ہے مگر دکانوں کے درمیان گزرگاہوں، سیڑھیوں اور لفٹوں پر شاپنگ مال کی ہر دکان کے مالک کا حق ہوتا ہے۔

سنگاپور میں دریائے کالانگ کے کنارے فلیٹوں کی عمارتیں۔
ممبئی کی ایک رہائیشی عمارت جسے مراٹھی میں چول चाळ کہتے ہیں۔
ہندوستان میں فلیٹوں کے لیے اکثر **بی ایچ کے**  کی اصطلاح کا استعمال کرتے ہیں۔ مثلاً "1-BHK"یا "2-BHK" یا"3-BHK" جیسی اصطلاح استعمال کی جاتی ہے جس میں B اور نمبر سے مراد بیڈ روم (خواب گاہ) کی تعداد ہوتی ہے۔ H سے مراد ہال یا ٹی وی لاونج ہوتا ہے جبکہ K کا مطلب کچن (باورچی خانہ) ہوتا ہے۔  

پاکستان میں قانون کے مطابق چار سے زیادہ منزلوں والی عمارت میں لفٹ کا ہونا لازمی ہے۔ پاکستان کے فلیٹوں میں بیڈ روم، باتھ روم، لاونج اور کچن کے علاوہ ڈرائنگ روم بھی ہوتا ہے جو صرف ملاقات کے لیے آنے والے مہمانوں کی پزیرائی کے لیے مخصوص ہوتا ہے۔ عموماً یہ گھر کا سب سے زیادہ سجاوٹ والا کمرہ ہوتا ہے۔ بیڈ روم سے مراد ایسا کمرہ ہوتا ہے جس کے اندر ہی باتھ روم بھی موجود ہو۔  

رہائش کے اخراجات میں پوری دنیا میں تیزی سے اضافہ ہو رہا ہے جس کی وجہ سے بسا اوقات ایک ہی فلیٹ میں ایک سے زیادہ خاندانوں کو رہنا پڑتا ہے۔

| فلیٹ کی قیمت |
| --- |
| شہر/ملک | ایک مربع میٹر کی قیمتامریکی ڈالر میں | قیمت کا کرائے سے تناسب |
| موناکو | 60,114 |  |
| لندن، برطانیہ | 34,531 | قیمت 31 سال کے کرائے کے برابر |
| ہانگ کانگ | 25,551 | قیمت 36 سال کے کرائے کے برابر |
| نیویارک امریکا | 18,499 | قیمت 26 سال کے کرائے کے برابر |
| سنگاپور | 13,748 | قیمت 39 سال کے کرائے کے برابر |
| ٹورنٹو، کینیڈا | 5,544 | قیمت 23 سال کے کرائے کے برابر |
| دبئی، یو اے ای | 5,037 | قیمت 17 سال کے کرائے کے برابر |
| ممبئی، انڈیا | 9,783 | قیمت 42 سال کے کرائے کے برابر |

ہانگ کانگ
---------

2017ء میں ہانگ کانگ میں فلیٹ کی قیمت 2000 سے 3000 امریکی ڈالر فی اسکوائر فٹ تک جا پہنچی۔ ایک چھوٹے فلیٹ کی قیمت 20 سال کی تنخواہ کے برابر ہو چکی ہے۔

گھر کی قسطیں
------------

ماہرین کے مطابق فلیٹ یا گھر کی ماہانہ قسط ماہانہ آمدنی کے 28 فیصد سے زیادہ نہیں ہونی چاہیے۔  مکان یا فلیٹ کی کُل قیمت 30 مہینوں کی آمدنی یا تنخواہ سے زیادہ نہیں ہونی چاہیے۔  

چین کے بڑے شہروں میں فلیٹ اتنے مہنگے ہو چکے ہیں کہ فلیٹوں کی قیمتیں خریدار کی 50 سے 100 سال کی آمدنی کے برابر جا پہنچی ہیں۔  یعنی دادا کے خریدے گئے فلیٹ کی قسطیں پوتے ادا کریں گے۔

مزید دیکھیے
-----------

* گھر
* مشترکہ املاک کا المیہ

بیرونی ربط
----------

* Mapped: The Countries With The Highest Housing Bubble Risks

حوالہ جات
---------

1. ↑  World's most expensive cities
2. ↑  Demand For Hong Kong Micro Apartments Surges As Buyers "Downgrade Expectations"
3. ↑  20 Years Of Work For An Apartment?
4. ↑  Buying a House: How Much Can You Afford?
5. ↑  Only China Can Restore Stability In The Global Economy
|  |
| --- |
| **جابر** |
| مجمع النجوم جابر بڑی تصویر کے لیے کلک کریں |
|   |
| **عربی نام:** | **الكوثل**  |
| **انگریزی نام:** | Puppis |
| **خاندان:** | آب |
| **آسمان میں مقام:** | آسمانِ جنوب دوم |
| **رقبہ:** | 673.434 ۔ (20 واں) |
| **فی صد رقبہ :** | آسمان کا 1.63 فی صد |
| **مطلع مستقیم:** | 7 گھنٹے 15.48 منٹ |
| **میل:** | 31 ڈگری 10.64 منٹ جنوب |
| **سیاروں والے ستارے :** |    6 |
| **چمکدار ستارے:** |    1 |
| **قریبی مجمع النجوم:** | وحید القرن،قطب نما،بادبان،قاعدہ،سہ پایہ،کبوتر،کلب اکبر،حیدرہ |
|   |

  


'**جابر** (عربی: **الكوثل**  - انگریزی: Puppis) ایک مجمع النجوم کا نام ہے۔ اس کو خاندان مجمع النجوم آب میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 673.434 مربع ڈگری ہے۔ جو کل آسمان کا 1.63 فی صد بنتا ہے۔مطلع مستقیم 07 گھنٹے 15.48 منٹ ہے۔ اور میل 31 ڈگری 10.64 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 6 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد وحید القرن،قطب نما، بادبان،قاعدہ،سہ پایہ،کبوتر،کلب اکبر اور حیدرہ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **جابر (مجمع النجوم)** سے متعلق سمعی و بصری مواد ملاحظہ کریں۔ |
**غالی** (جمع: غلات) اس گروہ کو کہا جاتا ہے جو حضرت محمد کی الوہیت کا قائل ہو یا حضرت علی کی الوہیت کا قائل ہو یا چودہ معصومین کی الوہیت کا قائل ہو۔ اثناعشری شیعہ اس گروہ کو کافر گردانتے ہیں، جبکہ اہلسنت مصنفین بعض اوقات اس اصطلاح کا اطلاق تمام شیعوں پہ کرتے ہیں۔ جبکہ شیعہ ہرگز ائمہ کی الوہیت کے قائل نہیں ہیں۔

فرقہ غالیہ کے عقائد
-------------------

"جاننا چاہیے کہ نبی و امام کے متعلق کئی طرح غلو متصور ہو سکتا ہے:  

1۔ ان کو خدا قرار دیا جائے۔  

2۔ معبود و خالق ہونے میں ان کو خدا کا شریک سمجھا جائے۔  

3۔ یہ کہا جائے کہ خدا نے ان کے اندر حلول کیا ہوا ہے۔  

4۔ خدا ان کے ساتھ (جسمانی) متحد ہے۔  

5۔ یہ بزرگوار وحی و الہام کے بغیر علم غیب رکھتے ہیں۔  

6۔ ائمہ کو نبی تسلیم کیا جائے۔  

7۔ یہ عقیدہ رکھا جائے کہ ان کی روحیں ایک دوسرے میں منتقل ہوتی ہیں۔  

8۔ ان کی معرفت عبادت خداوندی سے بے نیاز کر دیتی ہے اور گناہ سے بچنے کی تکلیف ختم ہو جاتی ہے۔  

مذکورہ بالا اعتقادات میں سے کوئی عقیدہ رکھنا کفر و الحاد ہے اور دین سے خروج کا باعث ہے۔"

حوالہ جات
---------

1. ↑  بحارالانوار ج۔7 از علامہ مجلسی
ان کا نام **حسن بن زیاد** لؤلؤی کوفی ہے امام ابو حنیفہ کے شاگرد خاص تھے اوران کا شمار مذہب احناف میں اصحاب المذہب میں ہوتا ہے۔  

ان فقہائے حنفیہ میں سے ہیں جو آراء امام ابو حنیفہ کے راوی ہیں۔
امام حسن بن زیاد لؤلؤ (موتی) کی تجارت کرتے تھے اس لیے لؤلؤی (موتی والا) کی نسبت مشہور ہو گئی۔ اہل کوفہ میں سے تھے بعد میں بغداد آکر آباد ہو گئے،امام ابو یوسف اور بغداد کے بڑے علما سے علم حاصل کیا ان میں محمد بن شجاع الثلجی اور شعيب بن ايوب الصريفينی بھی شامل ہیں، حدیث رسولﷺ سے اخذ و استنباط کرنے کی طرف زیادہ رحجان رکھتے تھے سوال قائم کرنے اور جزئیات سے استنباط کرنے پر بہت ملکہ حاصل تھا حفص بن غياث کے بعدکچھ عرصہ کوفہ کے قاضی بھی بنے بعد میں استعفادے دیا

تصنیفات
-------

ابن الندیم اپنی کتاب الفہرست میں لکھتے ہیں "طحاوی فرماتے ہیں کہ حسن بن زیاد امام ابو حنیفہ کی کتاب المجرد کے راوی ہیں نیز ان کی تصنیفات میں یہ مشہور ہیں

* ادب القاضی کتاب ادب القاضی
* معانی الايمان کتاب معانی الایمان
* النفقات کتاب النفقات
* الخراج کتاب الخراج
* الفرائض کتاب الفرائض
* الوصايا(حیات حضرت امام ابو حنیفہ)
* الخصال کتاب الخصال
* الامالی

انصاف یہ ہے کہ امام صاحب کے بعض شاگرد اس رتبہ کے عالم تھے کہ اگر امام ابو حنیفہ کی تبعیت سے الگ ہو کر مستقل اجتہاد کا دعویٰ کرتے تو ان کا جدا طریقہ قائم ہو جاتا اور امام مالک و شافعی کی طرح ان کے بھی ہزاروں لاکھوں مقلد ہو جاتے۔ 
لوگ کثرت سے آپ کی فقہ کے ثنا خواں تھے۔ یحیٰ بن آدم کا قول ہے "میں نے حسن بن زیاد سے بڑھ کر فقیہ نہیں دیکھا۔<"ref></ref>

وفات
----

ان کی وفات 204ھ بمطابق 819ء میں ہوئی، اسی سال امام شافعی بھی فوت ہوئے۔

حوالہ جات
---------

1. ↑  الجواہر المضیہ فی طبقات الحنفیہ مؤلف: عبد القادر بن محمد بن نصر الله القرشی، ناشر: مير محمد كتب خانہ كراچی
2. ↑  موسوعہ فقہیہ ،جلد اول صفحہ 458، وزارت اوقاف کویت، اسلامک فقہ اکیڈمی انڈیا
جنگل بیبلر ‎(jungle babbler)‎ قدیم دنیوی بیبلر ہے۔ جو جنوبی ایشیا میں پایا جاتا ہے۔ یہ 16.5 سال تک بھی زندہ رہ سکتے ہیں۔

جنگل بیبلر
یہ پاکستان اور بھارت میں پایا جاتا ہے۔ جنگل بیبلر عام طور پر جنگلوں اور زرعی علاقوں میں رہتے ہیں۔ یہ پرندے 6 یا 10 پرندوں کے گروہ کی صورت میں رہتے ہیں۔ ان کی خوراک میں کیڑے مکوڑے اور دانہ دنکا شامل ہیں۔

جنگل لیکو کا مسکن جنگل اور زرعی زمینوں میں ہے۔ لائکو کی یہ نسل زیادہ تر لائکو کی طرح ہجرت نہیں کرتی، اس کے چھوٹے گول پر ہوتے ہیں اور اس میں اچھی پرواز کی طاقت نہیں ہوتی ہے۔ نر اور مادہ ایک جیسے ہوتے ہیں اور ٹین اور پیلے رنگ کے سرمئی رنگ کے ہوتے ہیں، جس کی وجہ سے وہ جزیرہ نما ہند اور سری لنکا کے مقامی Nexard Liqui کے ساتھ الجھ جاتے ہیں۔ اس پرندے کے اوپری حصے عموماً سایہ میں قدرے گہرے ہوتے ہیں اور ان کے گلے اور سینے پر دھبے ہوتے ہیں۔ جنگل کے لکو کو سفید سر والے لیکو سے جو چیز ممتاز کرتی ہے وہ ہے ان کی آنکھوں کے درمیان کا تاریک علاقہ اور روشنی کی عکاسی کرنے والے تاج کی عدم موجودگی۔ اگرچہ ان دونوں انواع کی آواز ایک دوسرے سے مختلف ہے۔ جنگلاتی لائکو کی آواز سخت اور تیز ہوتی ہے اور اس کی ناک کے استعمال سے پیدا ہوتی ہے، جبکہ سفید سر والے لائکو کی آواز انسانی سماعت کی حد سے باہر ہے۔ بگ گرے لکو بھی جنگل کے لکو سے ملتی جلتی ایک نسل ہے جو شہری علاقوں میں پائی جاتی ہے، لیکن اس فرق کے ساتھ کہ اس نوع کی دم لمبی ہوتی ہے، جس کے پر سفید ہوتے ہیں۔

جنگل لائکو سات سے دس یا اس سے زیادہ کے گروپ میں رہتا ہے۔ یہ پرندہ بہت شور مچاتا ہے اور عام طور پر ان کے ایک گروہ کی آواز بہت دور سے چیخنے اور سخت آواز کے طور پر سنائی دیتی ہے۔




1. 1 2  عنوان : IOC World Bird List Version 6.3 —
2. 1 2  عنوان : IOC World Bird List. Version 7.2 —
3. 1 2  عنوان : IOC World Bird List Version 6.4 —
4. 1 2  عنوان : IOC World Bird List Version 7.1 —
5. 1 2  عنوان : IOC World Bird List Version 7.3 —
6. 1 2  عنوان : IOC World Bird List Version 8.1 —
7. 1 2  مدیر: بین الاقوامی انجمن برائے پرندہ

درجہ بندی اور نظامیات
**جیسمین پتھیجا** (انگریزی: Jasmeen Patheja)
بھارت میں انسانی حقوق کے فعالیت پسند ہیں۔ وہ کولکاتا، مغربی بنگال میں پیدا ہوئی۔ اس نے سریشتی انسٹی ٹیوٹ آف آرٹ ڈیزائن اینڈ ٹیکنالوجی سے فائن آرٹس میں گریجویشن کیا۔  وہ ایک سابق اشوکا فیلو  ہیں اور صنفی حساسیت کے لیے کام کرتی ہیں۔ وہ جنس پرستی اور خواتین کے ساتھ چھیڑ چھاڑ جیسی شکلوں میں ہراساں کیے جانے کی طرف توجہ دلاتی رہی ہے، جنسی ہراسانی کی ایک شکل جو ہندوستان میں بہت عام ہے۔ اس نے اسی مقصد کے لیے خالی شور قائم کیا۔

بلینک نوئز
----------

جیسمین پتھیجا نے 2003ء میں بنگلور کے سریشتی انسٹی ٹیوٹ آف آرٹ ڈیزائن اینڈ ٹیکنالوجی میں طالب علم کے طور پر خالی شور (بلینک نوئز) کا منصوبہ شروع کیا۔ اس کے بعد سے یہ بھارت اور عالمی سطح پر دوسرے شہروں تک پھیل گیا ہے۔ خالی شور کا مقصد گلیوں میں ہراساں کرنے اور چھیڑ چھاڑ کے حوالے سے صنفی حساسیت پیدا کرنا تھا۔ یہ منصوبہ خصوصی طور پر صنفی بنیاد پر تشدد سے نمٹنے کے لیے کام کرتا ہے۔ یہ خواتین کے ساتھ چھیڑ چھاڑ کا الزام متاثرین سے مجرموں پر منتقل کرنے کا ارادہ رکھتا ہے۔ یہ قانونی مشاورت بھی فراہم کرتا ہے اگر خواتین جنسی ہراسانی کا قانونی ازالہ چاہتی ہیں۔ یہ متاثرین کے ساتھ زمینی طور پر کام کرتا ہے اور موجودہ قوانین میں بہتری لاتے ہوئے سڑکوں پر ہراساں کرنے کے خلاف سخت قوانین تجویز کرنے کی کوشش کر رہا ہے۔ پروجیکٹ اس مسئلے کو جدید طریقوں سے حل کرتا ہے جیسے سڑکوں پر پرفارمنس اور تصادم کے احتجاج۔ ابتدائی طور پر، جیسمین پتھیجا نے کالجوں میں جانا شروع کیا لیکن بعد میں اس نتیجے پر پہنچی کہ اسٹریٹ ایکٹیوزم زیادہ موثر ہوگا۔

جیسمین پتھیجا موضوع کے بارے میں بیداری پھیلانے کے لیے نئے اور مرکزی دھارے کے ذرائع ابلاغ کا بھی استعمال کرتی ہے۔ اس نے ایک بلاگ بنایا ہے جو لوگوں کے متنوع گروہوں کو بات چیت، سوالناموں، تعریفوں اور تصاویر کے ذریعے اکٹھا کرتا ہے۔ لوگ اکثر بلینک نوئز کی عوامی پرفارمنس اور مہمات میں حصہ لینے کے لیے رضاکارانہ طور پر کام کرتے ہیں۔ جیسمین پتھیجا نے شعوری طور پر نئی کمیونٹیز کی تلاش کی ہے جن کے ساتھ تعاون کرنا ہے، جن میں نوجوانوں کے گروپ، کچی آبادیوں کے رضاکار، خواتین بس کنڈکٹر، پولیس اور مرد شامل ہیں۔

مزید دیکھیے
-----------

* خواتین کے ساتھ چھیڑ چھاڑ

حوالہ جات
---------

1. ↑  "TED Fellow: Jasmeen Patheja". 31 مئی 2014 میں اصل سے آرکائیو شدہ. اخذ شدہ بتاریخ 31 مئی 2014.  الوسيط `|url-status=` تم تجاهله (معاونت)
2. ↑  "Jasmeen Patheja". 11 دسمبر 2017 میں اصل سے آرکائیو شدہ. اخذ شدہ بتاریخ 31 مئی 2014.  الوسيط `|url-status=` تم تجاهله (معاونت)
**جامع صغیر** امام محمد کی مشہور متبرک کتاب ہے۔  

صاحبِ ہدایہ نے بدایۃ المبتدي میں جامع صغیر اور قدوری کے مسائل کو جمع کیا ہے۔۔ امام طحاوی، جصاص، رازی، بزدوی، ابواللیث سمرقندی سرخسی، قاضی خان اور بہت سے حضرات نے اس کی شرحیں لکھیں ہے اور مولانا فرنگی محلی کا بھی اس پر قیمتی حاشیہ ہے اور ’’النافع الکبیر لمن یطالع الجامع الصغیر ‘‘کے نام سے مبسوط مقدمہ ہے۔

وجہ تصنیف
---------

جامعِ صغیر لکھنے کی تقریب یہ بنی تھی کہ جب امام محمد مبسوط کی تصنیف سے فارغ ہوئے تو امام ابو یوسف نے خواہش کی کہ وہ ایک ایسی کتاب مرتب کریں جس میں ان کی سند سے امام اعظم کے اقوال ذکر کیے جائیں اور ان کی کنیت استعمال نہ کی جائے، بلکہ نام یعقوب لکھا جائے، امام محمد نے تعمیلِ حکم کی اور کتاب تیار کر کے امام ابو یوسف کی خدمت میں پیش کی۔ آپ نے اس کو بہت پسند فرمایا۔

احناف کے مقام
-------------

جامع صغیر ایک بابر کت کتاب ہے۔ اس میں بزدوی کے بیان کے مطابق ایک ہزار پانچ سوبتیس (1532) مسائل ہیں اور بعض علما نے ذکر کیا ہے کہ امام ابویوسف باوجود جلالتِ شان کے ہمیشہ سفر وحضر میں یہ کتاب ساتھ رکھتے تھے اور علی رازی فرمایا کر تے تھے کہ جو شخص اس کتاب کو سمجھ لے وہ احناف میں فہیم ترین آدمی ہے اور احناف جب تک اس کتاب میں امتحان نہیں لیتے تھے کسی کو عہد قضا پر فائز نہیں کر تے تھے۔ 
اور غایۃ البیان میں فخرالاسلام بزدوی سے نقل کیا ہے کہ جب امام ابو یوسف کے سامنے جامعِ صغیر پیش کی گئی تو آپ نے اس کو بہت پسند فرمایا اور ارشاد فرمایا کہ ’’ابو عبد اﷲ (یعنی امام محمد) نے میرے بیان کیے ہوئے مسائل خوب محفوظ کیے ہیں۔ امام محمد نے فر ما یا کہ مجھے یہ مسائل اچھی طرح یاد ہیں، البتہ ان کو سہو ہو گیا ہے۔ یہ کل چھ مسائل ہیں ان کو البحر الرائق: باب الوتر والنوافل 2/61 میں ذکر کیا گیا ہے۔

حوالہ جات
---------

1. ↑   آپ فتوی کیسے دیں، مؤلف : مفتی سعید احمد پالنپوری- صفحہ37و 48،مکتبہ حجاز دیوبند سہارنپور انڈیا
**عورتوں کا عالمی اجلاس، 1980ء**  ڈنمارک کے شہر کوپن ہیگن میں 14 سے 30 جولائی 1980ء کے درمیان میں منعقد کیا گیا تھا۔ اس کا ایک اہم مقصد عالمی منصوبہ برائے عمل درآمد تھا، جسے عورتوں کے عالمی اجلاس منعقدہ 1975ء میں بنایا گیا، اس کا جائزہ لینا تھا۔ اس اجلاس میں یہ طے کیا گیا کہ 1979ء کا سیڈا اجلاس عورتوں کے خلاف ہر قسم کے امتیاز کے خاتمے کے لیے اہم سنگ میل تھا، لہذا سیڈا کی توثیق کی گئی اور اس پر دستخط کیے گئے۔ کوپن ہیگن اجلاس میں عورتوں کے لیے محفوظ کیے گئے حقوق اور ان حقوق پر عمل درآمد میں فاصلہ تسلیم کیا گیا۔ اس پر بھی اتفاق کیا گيا کہ میکسیکو اجلاس میں طے کیے گئے تین میدانوں، تعلیم تک یکساں رسائی، روزگار کے یکساں مواقع اور مناسب صحت کی سہولیات پر عمل کیا گيا ہے۔اس اجلاس میں 94 ووٹوں کے ساتھ ایک مصنوبہ برائے عمل درآمد کو اپنایا گیا، جب کہ 4 ووٹ اس کے مخالف تھے۔

پس منظر
-------

اقوام متحدہ نے 1945ء کے بنیادی چارٹر میں مرد و عورت کے درمیان میں برابری کے حوالے سے ایک شق، باب 3، شق 8 شامل کی گئی۔ اسی تسلسل میں 1945ء سے 1975ء تک عالمی سطح پر حقوق نسواں کی تحریکوں کی رہنماؤں نے اقوام متحدہ کے اندر ان اصولوں کو علمی جامعہ پہنانے کی کوشش کی۔ اقوام متحدہ کی جنرل اسمبلی نے ایک قرارداد منطور کی اور طے کیا کہ 1975ء **عورتوں کا سال** کا سال ہو گا۔ دسمبر میں اقوام متحدہ کی جنرل اسمبلی نے ایک مزید قرارداد منطور کی جس کے مطابق 1976ء سے 1985ء تک کی دہائی عورتوں کی دہائی کے طور پر منائی جائے گی۔ یوں 19 جون سے 2 جولائی 1975ء میں عورتوں کا پہلا عالمی اجلاس میکسیکو میں منعقد ہوا۔ اجلاس کے بعد، عورتوں کی برابری اور ان کا ترقی اور امن میں کردار پر، میکسیکو اعلامیہ جاری کیا گیا۔ اس کے نتیجے میں اقوام متحدہ میں دو شعبوں؛

* اقوام متحدہ ترقیاتی فنڈ برائے خواتین
* بین القاوامی تحقیق و ترتیب مرکو برائے بہبود خواتین

مزید دیکھیے
-----------

* عورتوں کا عالمی اجلاس، 1975ء
* کل ہند خواتین کانفرنس

حوالہ جات
---------

1. ↑  "Background of the Conference" 1976، ص: 139۔ sfn error: no target: CITEREF"Background\_of\_the\_Conference"1976 (help)
2. ↑  Fraser 1999، ص: 893–894۔ sfn error: no target: CITEREFFraser1999 (help)
3. ↑  "Background of the Conference" 1976، ص: 141۔ sfn error: no target: CITEREF"Background\_of\_the\_Conference"1976 (help)
4. ↑  Fraser 1975، ص: 7۔ sfn error: no target: CITEREFFraser1975 (help)
**خدیجہ بنت احمد** یا **خدیجہ نہروانیہ** (وفات: اپریل 1175ء – بغداد) محدثہ تھیں۔ بغداد میں بارہویں صدی عیسوی میں بزرگ خواتین محدث شخصیات میں آپ کا شمار ہوتا تھا۔ محدثہ خدیجہ کی شانِ جلالت کے لیے یہی بات کافی ہے کہ شیخ حنابلہ مؤفق الدین ابن قدامہ المقدسی حنبلی بھی حدیث کی روایت محدثہ خدیجہ سے کیا کرتے تھے۔

نام و نسب
---------

محدثہ کا پیدائشی نام خدیجہ تھا۔ لقب فخر النساء تھا۔ والد احمد بن حسن بن عبد الکریم تھے۔ صاحبِ شذرات الذھب ابن العماد الحنبلی نے والد کا نام احمد بن حسین النہروانی بن عبد الکریم لکھا ہے۔

سوانح
-----

محدثہ خدیجہ کی ابتدائی زندگی سے متعلق کچھ معلومات میسر نہیں ہوسکیں، البتہ وہ بغداد کی بزرگ خواتین محدث شخصیات میں شمار کی جاتی تھیں۔ تمام عمر قیام بغداد میں رہا اور اِس نسبت سے بغدادیہ بھی کہلاتی ہیں۔علامہ ذہبی نے آپ کو **الصالحۃ المعمرۃ**  یعنی صالحہ بزرگ ترین خاتون لکھا ہے۔ ابن العماد نے بھی آپ کو صالحہ لکھا ہے۔ اِس سے معلوم ہوتا ہے کہ محدثہ خدیجہ نے ضعیف العمری میں بغداد میں رمضان 570ھ/ اپریل 1175ء میں وفات پائی۔ مؤرخ مصر ابن تغری بردی (متوفی 874ھ/1470ء) نے وفات رمضان 571ھ/ مارچ 1176ء لکھی ہے جو درست نہیں، کیونکہ کثیر مؤرخین نے وفات رمضان 570ھ کو ہی تسلیم کیا ہے۔

روایت حدیث
----------

محدثہ خدیجہ نے **ابی عبد اللہ النَّعالی**  سے حدیث روایت کی ہے۔

تلامذہ
------

اِن محدثین نے محدثہ خدیجہ سے حدیث روایت کی ہے:

* **علی بن رَوح بن احمد بن الحسن بن عبد الکریم** (یہ محدثہ خدیجہ کے بھتیجے تھے)
* شیخ حنابلہ **مؤفق الدین ابو محمد بن احمد بن احمد بن محمد ابن قدامہ المقدسی الحنبلی**  (متوفی 620ھ/ 1223ء)
* **شیخ عماد المقدسی**
* **نَصر بن عبد الرَّزَّاق**
* **ابن راجح**

حوالہ جات
---------

1. 1 2 3 4  ابن العماد الحنبلی: شذرات الذھب فی اخبار من ذھب، جلد 7، صفحہ 391۔ مطبوعہ دارابن کثیر، دمشق، شام، 1406ھ/ 1986ء
2. ↑  علامہ ذہبی: العبر فی خبر من غبر، جلد 3، صفحہ 59، تذکرہ وفیات تحت سنۃ 570ھ۔ مطبوعہ دار الکتب العلمیہ، بیروت، لبنان، 1405ھ/ 1985ء۔
3. 1 2  علامہ ذہبی: سیراعلام النبلاء، جلد 20، صفحہ 551، رقم الترجمہ 352۔ مطبوعہ مؤسسۃ الرسالہ، بیروت، لبنان، 1405ھ/ 1985ء۔
4. 1 2 3  علامہ ذہبی: تاریخ اسلام و وفیات المشاہیر والاعلام، جلد 12، صفحہ 440۔ مطبوعہ دار الغرب الاسلامی، بیروت، لبنان، 1424ھ/ 2004ء۔
5. ↑  علامہ ذہبی: العبر فی خبر من غبر، جلد 3، صفحہ 59، تذکرہ وفیات تحت سنۃ 570ھ۔ مطبوعہ دار الکتب العلمیہ، بیروت، لبنان، 1405ھ/ 1985ء
6. ↑  ابن تغری بردی: النجوم الزاھرۃ فی ملوک مصر والقاھرۃ، جلد 6، صفحہ 69، تذکرۃ الوفیات من سنۃ 571ھ۔ مطبوعہ دارالکتب العلمیہ، بیروت، لبنان، 1413ھ/ 1992ء۔
سفید فونیو
**فونیو** ایک  اصطلاح ہے، جو ڈیجریٹیا جینس کے اناج کے دو پودوں کے لیے استعمال کی جاتی ہے۔ جو مغربی افریقہ کے کچھ حصوں میں قابل ذکر فصل ہے۔ جن میں قابل ذکر فصلوں کے مختلف حصوں میں مغربی افریقا۔ فونیو کے  دانے بہت چھوٹے ہیں۔ اس کا اِستحالہ سی فور ہے اور اونچائی درمیانی ہے۔ کروموسوم کی تعداد پرجاتیوں کے لیے ڈاعی پلاعڈ (دو ن)، ٹرعی پلاعڈ (چار ن) یا (ہیگزاپلاعڈ چھ ن) ہو سکتی ہے۔

انگریزی زبان یہ نام فونو فرانسیسی کے لفظ وولف فونو سے مستعار لیا گیا ہے۔

اقسام
-----

### سفید فونیو (ڈیجیٹاریا عیکزلس)

سفید فونیو (ڈیجیٹاریا عیکزلس) کو  بھوکے کا  چاول بھی کہا جاتا ہے۔ فونیو جنگلی اور قابل کاشت  ڈیجی ٹاریا اقسام کے ایک متنوع گروپ میں سے سب سے اہم ہے۔
جو مغربی افریقہ کے سوانا میں کاشت کی جاتی ہے۔ فونیو باجرا کی تمام اقسام کی
سب سے کم بیج کی حامل قسم ہے۔ اس کی سب سے اہم صلاحیت یہ ہے کہ یہ غذائیت کو بہتر بنانے کے لیے،  غذائی تحفظ،
دیہی ترقی کو فروغ دینے اور

زمین کا دیرپا استعمال کی صلاحیت رکھتا ہے ۔فونیو مقامی طور پر اہم ہے کیونکہ یہ غذائیت سے بھرپور ہونے کے ساتھ ساتھ دنیا کی سب سے تیز رفتار سے بڑھنے والے اناج  میں سے ایک ہے جسے پکنے پر صرف چھ سے آٹھ ہفتوں کی مدت درکار ہوتی ہے۔ اس کی فصل نیم بنجر علاقوں کے ساتھ کم زرخیز مٹی، کم بارش  اور ہے۔ اناج میں استعمال کیا جاتا دلیہ اور دلیے کے لیے، روٹی اور بیر کے لیے۔

حوالہ جات
---------

1. ↑  Haq، N (1995). *Fonio (Digitaria exilis and Digitaria iburua)*. London: Chapman & Hall. صفحات 2–6.
2. ↑  Adoukonou-Sagbadja، H.؛ Schubert، V.؛ Dansi، A.؛ Jovtchev، G.؛ Meister، A.؛ Pistrick، K.؛ Akpagana، K.؛ Friedt، W. (2007-07-02). "Flow cytometric analysis reveals different nuclear DNA contents in cultivated Fonio (*Digitaria* spp.) and some wild relatives from West-Africa". *Plant Systematics and Evolution* (بزبان انگریزی). **267** (1-4): 163–176. ISSN 0378-2697. doi:10.1007/s00606-007-0552-z.
3. ↑  Christian Seignobos and Henry Tourneux, *Le Nord-Cameroun à travers ses mots: Dictionnaire de termes anciens et modernes: Province de l'extrême-nord* (KARTHALA Editions, 2002; آئی ایس بی این 2845862458)، p. 107.
**فہد فاضل** ایک بھارتی فلمی اداکار اور پروڈیوسر ہے۔ جو ملیالم فلم انڈسٹری میں کام کرتا ہے۔ فہد نے اپنے فلمی کریئیر کی ابتدا 19 سال کی عمر سے اپنے باپ کی رومانوی فلم کئیتھوم ڈورتھی 2002 سے کی۔ اس میں فہد نے مرکزی کردار ادا کیا تھا۔ یہ فلم بری طرح ناکام ہوئی اور تجارتی نقصان ہوا۔
چھ سال بعد فہد کی فلموں میں واپسی ایک مختصر فلم مریتون جئیام 2009 میں انتھولوجی فلم کیرالہ کیفے کی وساطت سے ہوئی۔ اس نے 2011 مں چھیپو کریشو میں ارجن کا کردار ادا کر کے عوام کی توجہ اپنی طرف مبذل کروا لی اور اپنا پہلا کیرالہ اسٹیٹ فلم ایوارڈ جیتا ۔ اس کے علاوہ بہترین معاون اداکار کا ایوارڈ، "چھیپا کریشو" کے ساتھ "آکام" میں اپنی شاندار اداکاری سے جیت لیا۔
اس نے اپنی شناخت اپنی بہترین اداکاری 2012" ڈائمنڈ نیکلس" میں ڈاکٹر ارون کمار اور "22 فیمیل کوتایم" میں سائرل کے کردار سے بنائی۔ اس نے اپنا پہلا فلم فئیر ایوارڈ فار بیسٹ ایکٹر "22فیمیل کوتایم" میں اداکاری پر جیتا۔
2013 میں فہد نے اپنی فلموں سے مزید اہم اور منافع بخش کامیابیاں حاصل کی۔ جن میں رومانوی ڈراما فلم "انایم رسولم" مزاحیہ فلم "امین" سفری فلم "نارتھ 24 کتھام" ڈراما فلم "آرٹسٹ" اور رومانوی مزاحیہ فلم "اورو انڈین پرینکتھا" شامل ہیں۔

ابتدائی زندگی
-------------

فہد فلمی ڈائریکٹر فاضل اور اس کی بیوی روزینہ کی اولاد ہے اس کی دو بہنیں احمیدا اور فاطمہ اور ایک بھا ئی فرحان فاضل ہے۔ اس نے اپنی تعلیم ایس ڈی وی سینٹرل اسکول ایلیپے،لارنس اسکول اووٹی اور چوائس اسکول تھریپنیتھرا سے حاصل کی۔ اس نے سناتنا دھرما کالج سے اپنی ڈگری لی اور ایم اے فلاسفی کے لیے یونیورسٹی آف میامی، کورل گیبلیز فلوریڈا یونائٹڈ اسٹیٹ سے لی۔

ذاتی زندگی
----------

انایم رسولم 2013 کی ریلیز کے بعد فہد نے میڈیا کے سامنے کھل کر بتایا کہ وہ اندریہ جیریمیہ سے محبت کرتا ہے۔ لیکن اندریہ نے صحافیوں کے سامنے اس بات سے انکار کر دیا کہ ان کے درمیان میں ایسا کچھ بھی نہیں ہے۔ 20 جنوری 2014 میں اس کی منگنی ملیالم اور تامل اداکارہ نذریہ ناظم سے ہوئی اور 21 اگست 2014 میں ان کی شادی ہو گئی۔

حوالہ جات
---------

1. ↑  "آرکائیو کاپی". 18 جنوری 2014 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
2. ↑  Express News Service (20 April 2014). "Fahad, Lal, Ann, Shyamaprasad Take State Laurels; CR No.89 is Best Film". *The New Indian Express*. 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
3. ↑  Nita Sathyendran (4 August 2011). "Second innings". *The Hindu*. 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
4. ↑  "Malayalam Actor Fahad Fazil (Fahadh Faasil) Family Pics". 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
5. ↑  "Fahad Fazil and Nazriya get engaged". *Sify*. 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
6. ↑  "PIX: Malayalam actor Fahadh Faasil weds Nazriya Nazim". *Rediff*. 21 August 2014. 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
7. ↑  "Fahad Fazil weds Nazriya". *The Hindu*. Press Trust of India. 21 August 2014. 25 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
**تمل ناڈو توحید جماعت** تمل ناڈو، بھارت کے مسلمانوں کی ایک تنظیم ہے۔ اس جماعت کی تاسیس 30 سال پہلے رکھی گئی اگرچیکہ اس کا اندراج 2004ء میں ہوا۔ جماعت کے ذرائع کے مطابق اس کے ارکان کی تعداد 800,000 ہے۔ جماعت کی مختلف سرگرمیوں میں یتیم خانوں اور دارالمعمرین کا انتظام، طلبہ کی تعلیمی رہنمائی، اسلام کی تعلیمات کا فروغ اور 800 عبادت گاہوں کی دیکھ ریکھ ہے۔ اس کے علاوہ تنظیم ریاست گیر سطح پر مخالف دہشت گردی کی کلاسیں بھی چلا چکی ہے۔ اس صدر دفتر چینائی میں ہے جب کہ ایک شاخ سری لنکا میں بھی بر سر خدمت ہے۔

2019ء میں سری لنکا میں دہشت گرد حملہ
------------------------------------

اپریل 2019ء میں سری لنکا میں دہشت گرد حملہ ہوا جس میں کچھ گرجا گھروں اور عالیشان ہوٹلوں میں خود کش دھماکے کیے گئے۔ اس سلسلے میں دو تنظیموں کے نام سامنے آئے، ایک  *نیشنل توحید جماعت* اور دوسرے داعش۔ چونکہ نیشنل توحید جماعت کا نام تمل ناڈو توحید جماعت سے مشابہ ہے، اس لیے شک کی سوئی اس پر گھومنے لگی۔ تاہم تنظیم نے واضح کیا کہ اس کا سری لنکائی حملے سے کوئی تعلق نہیں ہے۔ تنظیم نے واضح کیا کہ سری لنکا میں اس شاخ کا نام *سری لنکا توحید جماعت* ہے اور اس تنظیم نے اس المیے کے وقت وہاں کی حکومت کے شانہ بہ شانہ کام کیا جس میں رضا کاروں کی جانب سے متاثرین کے لیے خون کی 100 بوتلوں کا اکٹھا کیا جانا شامل ہے۔ 

واضح رہے کہ سری لنکائی دھماکوں کی ذمے داری اطلاعات کے مطابق بعد میں داعش نے اپنے سر لی اور اسے نیو زی لینڈ کے مسلمانوں پر کچھ وقت پہلے انجام پانے والے حملے کا انتقام قرار دیا تھا۔

مزید دیکھیے
-----------

*

حوالہ جات
---------

1. 1 2
2. 1 2  "'We have nothing to do with the blasts in Lanka'". 24 اپریل 2019 میں اصل سے آرکائیو شدہ. اخذ شدہ بتاریخ 24 اپریل 2019.  الوسيط `|url-status=` تم تجاهله (معاونت)
سانچہ:Db-corp
سانچہ:زماشاعری

تیرہ شی پہ خوا کے می پہ"تلو" کی راتہ اوگوری،،

اوخاندی مسکئ شی پہ"بنڑو" کی راتہ اوگوری،،

کلہ راتہ شا کڑی کلہ بیا چی مخ راواڑوی،،

"زلفی"راخوری کڑی پہ"ھغو" کی راتہ اوگوری،،

زڑہ باندے نازکہ دہ پہ ٹوقہ کی خفہ شی زر،،

شی چی پہ جڑا نو پہ "سلگو" کے راتہ اوگوری

```
(غزل نمبر 2)
```

د سپرلی پہ انتیظار نہ یم ملگرو،

زہ گلونو تہ وزگار نہ یم ملگرو،

د وفا پہ لٹون گرزم وفا نیشتہ،

د خود غرضو خلقو یار نہ یم ملگرو،

زہ پہ اصل او کمسل خہ پوھیگم،

گنی نور دومرہ ھوخیار نہ یم ملگرو،

پہ اخلاص کے پاتے نہ یم اخلاص مند یم،

خو افسوس سرمایا دار نہ یم ملگرو

(غزل نمبر3)

دخپل لیوانی زڑگی چی ارمانونا تاڑام
ستا دا گدو اگدو زلفو سرون ہ تڑام
یوزل چی راشے نوواپس سلا درومے
زاستا پا راتلو ٹول موسمونا تاڑام
یوزلی بیاھوم راشا مخامخ دلبرہ
دوانڑا م سترگے ھوم لاسونہ تڑام
ٹولہ جٹہ بہ سپیلانی سپیلانی کڑم اشنا
د ہر نظر نظر بہ نظارونہ تڑام
ماامتیازساقی چیرے د ہیربا نہ شی
چی پاازغود گل زا پرہرونہ تڑام

تیرہ شی پہ خوا کے می پہ"تلو" کی راتہ اوگوری،،

اوخاندی مسکئ شی پہ"بنڑو" کی راتہ اوگوری،،

کلہ راتہ شا کڑی کلہ بیا چی مخ راواڑوی،،

"زلفی"راخوری کڑی پہ"ھغو" کی راتہ اوگوری،،

زڑہ باندے نازکہ دہ پہ ٹوقہ کی خفہ شی زر،،

شی چی پہ جڑا نو پہ "سلگو" کے راتہ اوگوری

* جٹہ یونین کونسل

جٹہ یونین کونسل کی آبادی

1 جٹہ اسماعیل خیل 

2 جٹہ علی خان خیل 

3 ثنڈا خرم 

4 میر کلام

5 زنڑانکا 

6 چختو 

7 معصول گارڈ

8 مکوڑی 

9 آذاد بانڈہ 

10 ممی خیل 

11 شیخان 

12 شکر خیل 

13 چشمائے 

14 عمر خان کلے
**فاطمہ بنت سعد** کی ولادت سن عیسوی ساٹھ سے ایک سو ساٹھ (60ء تا 160ء) کے درمیان میں ہوئی۔ یعنی جناب محمد رسول اللہ سے تقریباً ساڑھے چار سو سال پہلے۔ ان کا تذکرہ تاریخ کے اوراق میں اس طرح آیا کہ یہ نبئ آخر الزماں جناب محمد رسول اللہ کے جد امجد کلاب بن مرہ کی شریک حیات یعنی کہ آپ ﷺ کی جدۂ امجد (پر دادی) ہیں۔

پیدائش
------

ساٹھ عیسوی (60ء) سے ایک سو ساٹھ عیسوی (160ء) کے درمیان میں ان کی پیدائش کا زمانہ بتایا جاتا ہے۔

مذہب
----

ان کے مذہب (دین) کے تعلق سے یہ بات کہی جاتی ہے یہ دین فَترہ سے تعلق رکھتی ہیں۔ فترہ، اس دور یا دین کو کہا جاتا ہے جس میں کوئی نبی یا رسول مبعوث نہیں کیے گئے۔

مختصر حالات زندگی
-----------------

فاطمہ بنت سعد کا نکاح، کلاب بن مرہ سے ہوا اور ان سے دو اولاد ہوئیں۔ ایک کا نام قصی بن کلاب بن مرہ اور دوسرے کا نام، زہیرہ بن کلاب بن مرہ تھا۔ ان کے عرصۂ حیات میں ہی کلاب بن مرہ کا انتقال ہو گیا جس کے بعد بنو ازرہ کے ایک شخص، ربیعہ بن حرم نے ان سے نکاح کیا اور ان کو ملک شام لے گئے، ربیعہ بن حرم کے نسب سے ایک اور لڑکے کی ولادت ہوئی جس کا نام دراج بن ربیعہ بن حرم ہے۔

شجرۂ نسب
--------

فاطمة بنت سعد بن سيل بن خير بن حمالة بن عوف بن غنم بن عامر بن عمرو بن جعثمة بن جعثمة بن يشكر بن مبشر بن صعب بن دہمان بن نصر بن زہران بن كعب بن الحارث بن كعب بن عبد اللہ بن مالك بن نصر بن الازد بن الغوث بن نبت بن مالك بن زيد بن كہلان بن سبا بن يشجب بن يعرب بن قحطان

اولاد
-----

1. قصی بن کلاب بن مرہ بن کعب
2. زہیرہ بن کلاب بن مرہ بن کعب
3. دراج بن ربیعہ بن حرم

محمد سے تعلق
------------

فاطمہ بنت سعد زوجہ کلاب بن مرہ کی پانچویں پشت میں جناب عبد اللہ کے یہاں، 571ء میں محمد بن عبد اللہ کی ولادت باسعادت ہوئی۔

وفات
----

ان کی وفات کا زمانہ، 160ء ایک سو ساٹھ عیسوی سے 260ء دو سو ساٹھ عیسوی کے درمیان میں ہے۔

حوالہ جات
---------



1. ↑  السيرة النبوية لابن هشام ، ص 53
**فعل مضارع** ایسا فعل جس میں موجودہ (حال) اور آنے والا (مستقبل) دونوں زمانے پائے جائیں جیسے نجمہ کتاب پڑھے، اسلم کھانا کھائے، بشرہ سوئے، احمد اسکول جائے، اختر پھول لائے، اِن جملوں میں پڑھے، کھائے، سوئے، جائے، لائے فعل مضارع ہیں۔

فعل مضارع
---------

### فعل مضارع کا مفہوم

ایسا فعل جس میں موجودہ (حال) اور آنے والا (مستقبل) دونوں زمانے پائے جائیں فعل مضارع کہلاتا ہے۔

یا
وہ فعل جس میں زمانہ حال اور زمانہ مستقبل دونوں زمانوں کا مفہوم پایا جائے اسے فعل مضارع کہتے ہیں۔

یا
فعل مضارع اُس فعل کو کہتے ہیں جس میں کسی کام کا کرنا یا ہونا فعل حال یا فعل مستقبل دونوں زمانوں میں پایا جاتا ہے۔

### فعل مضارع کی مثالیں

نجمہ کتاب پڑھے، اسلم کھانا کھائے، بشرہ سوئے، احمد اسکول جائے، اختر پھول لائے، اِن جملوں میں پڑھے، کھائے، سوئے، جائے، لائے فعل مضارع ہیں۔ 

### فعل مضارع بنانے کا قاعدہ

1. فعل مضارع بنانے کا قاعدہ یہ ہے کہ مصدر کا "نا" دور کر کے "ے" لگانے سے فعل مضارع بن جاتا ہے جیسے دیکھنا مصدر سے دیکھے، کھانا مصدر سے کھائے وغیرہ
2. مصدر کی علامت "نا" دور کرنے سے اگر "آ" یا "وائو" باقی رہ جائے تو آخر میں "ئے" لگانے سے فعل مضارع بن جاتا ہے جیسے آنا مصدر سے آئے۔

### فعل مضارع کی گردان

آنا اور دیکھنا مصدر سے فعل مضارع کی گردان

| واحد غائب | جمع غائب | واحد حاضر | جمع حاضر | واحد متکلم | جمع متکلم |
| --- | --- | --- | --- | --- | --- |
| وہ آئے | وہ آئیں | توآئے | تم /آپ آئیں | میں آئوں | ہم آئیں |
| وہ دیکھے | وہ دیکھیں | تودیکھے | تم/آپ دیکھیں | میں دیکھوں | ہم دیکھیں |

حوالہ جات
---------



1. ↑  آئینہ اردو قواعد و انشاء پرزادی
2. ↑  آئینہ اردو
ایک جدید عصری آلہ خشک دھلائی
**خشک دھلائی** یا **خشک شوئی** (انگریزی: Dry Cleaning) لباس اور کپڑے کی صفائی کا ایک ایسا عمل ہے جس میں پانی کی جگہ ایک کیمیاوی محلّل استعمال ہوتا ہے۔ عموماً استعمال ہونے والا محلّل Tetrachloroethylene یا Perchloroethylene ہوتا ہے۔ یہ طریقہ ایسے کپڑوں کو صاف کرنے کے لیے استعمال کیا جاتا ہے جو دھلائی مشین اور آلہ خشکاری کی سختی برداشت نہ کرسکیں۔

عام دھلائی میں پانی، صابن اور سوڈے کا استعمال ہوتا ہے۔ کپاس کے کپڑے کے لیے دھلائی کا یہ طریقہ موزوں ہے لیکن اونی، ریشمی، رے یون اور اس جیسے دیگر کپڑے کے لیے موزوں نہيں۔ دھلائی کے اس طریقے میں ان کپڑوں کے ریشے کمزور ہو جاتے ہیں، اگر کپڑا رنگین ہو تو رنگ بھی مدھم پڑ جاتا ہے۔ چنانچہ ان کپڑوں کو دھونے کے لیے خشک شوئی کا طریقہ استعمال کیا جاتا ہے۔ اس طریقہ پر محض ملبوسات نہیں دھوئے جاتے بلکہ گھریلو سجاوٹ کے ساز و سامان بھی خشک شوئی کے ذریعہ دھوئے جاتے ہیں۔

خشک شوئی کا فن اب بہت ترقی کر گیا ہے۔ اس سے دھلائی جلدی اور اچھی ہوتی ہے اور کپڑے کے ریشے اور رنگوں کو کوئی نقصان نہیں پہنچتا۔ خاص طور پر اونی کمبل وغیرہ کے لیے یہ طریقہ بہت مفید ہے۔

مزید دیکھیے
-----------

* دھلائی
* دھوبی خانہ
* تعریف: ایک میٹرکس کی قطاروں کو *قطار سمتیہ* کہا جاتا ہے، یعنی ان کو {\displaystyle \mathbb {R} ^{n}} سمتیہ مکاں میں سمتیہ سمجھا جا سکتا ہے۔

مثال کے طور پر میٹرکس 
{\displaystyle A=\left[{\begin{matrix}a\_{0,0}&a\_{0,1}&a\_{0,2}\\a\_{1,0}&a\_{1,1}&a\_{1,2}\end{matrix}}\right]}
کے دو قطار سمتیہ، فضاء {\displaystyle \mathbb {R} ^{3}} میں یہ ہیں:
{\displaystyle r\_{0}=\left[{\begin{matrix}a\_{0,0}&a\_{0,1}&a\_{0,2}\end{matrix}}\right],}
{\displaystyle r\_{1}=\left[{\begin{matrix}a\_{1,0}&a\_{1,1}&a\_{1,2}\end{matrix}}\right],}

* تعریف: ایک میٹرکس کے ستونوں کو *ستون سمتیہ* کہا جاتا ہے، یعنی ان کو {\displaystyle \mathbb {R} ^{n}} سمتیہ مکاں میں سمتیہ سمجھا جا سکتا ہے۔

مثال کے طور پر میٹرکس *A* کے تین ستون سمتیہ، فضاء {\displaystyle \mathbb {R} ^{2}} میں یہ ہیں:
{\displaystyle c\_{0}=\left[{\begin{matrix}a\_{0,0}\\a\_{1,0}\end{matrix}}\right],}
{\displaystyle c\_{1}=\left[{\begin{matrix}a\_{0,1}\\a\_{1,1}\end{matrix}}\right],}
{\displaystyle c\_{2}=\left[{\begin{matrix}a\_{0,2}\\a\_{1,2}\end{matrix}}\right],}

قطار فضا
--------

میٹرکس کے قطار سمتیوں کے لکیری جوڑ سے جو سمتیہ فضا بنتی ہے اسے *قطار فضا* کہتے ہیں۔ یعنی قطار سمتیہ کو عبری سمتیہ کے بطور استعمال کرتے ہوئے {\displaystyle \mathbb {R} ^{n}} کی جو سمتیہ ذیلی فضا عبور ہوتی ہے، وہ قطار فضا کہلائے گی۔
اوپر کی مثال میں لکیری جوڑ
  

{\displaystyle \beta \_{0}r\_{0}+\beta \_{1}r\_{1}\,,\,\beta \_{i}\in \mathbb {R} }
  

سے پیدا ہونے والی {\displaystyle \mathbb {R} ^{3}} کی ذیلی فضا کو اس میٹرکس *A* کی قطار فضا کہیں گے۔

ستون فضا
--------

میٹرکس کے ستون سمتیوں کے لکیری جوڑ سے جو سمتیہ فضا بنتی ہے اسے *ستون فضا* کہتے ہیں۔ یعنی ستون سمتیہ کو عبری سمتیہ کے بطور استعمال کرتے ہوئے {\displaystyle \mathbb {R} ^{n}} کی جو سمتیہ ذیلی فضا عبور ہوتی ہے، وہ ستون فضا کہلائے گی۔
اوپر کی مثال میں لکیری جوڑ
  

{\displaystyle \beta \_{0}c\_{0}+\beta \_{1}c\_{1}+\beta \_{2}c\_{2}\,,\,\beta \_{i}\in \mathbb {R} }
  

سے عبور ہونے والی {\displaystyle \mathbb {R} ^{2}} کی ذیلی فضا کو اس میٹرکس *A* کی ستون فضا کہیں گے۔

بُعد فضا
--------

کسی بھی میٹرکس کی قطار فضا اور ستون فضا کے بُعد فضا (dimension) برابر ہوتے ہیں۔ اور یہ *بعد* میٹرکس کا رتبہ کہلاتا ہے۔ غور کرو ک ایک {\displaystyle \ m\times n} میٹرکس کا رتبہ {\displaystyle \ \min(m,n)} کے برابر یا اس سے کم ہو گا۔

مثلئہ اثباتی
------------

ایک میٹرکس *A* جس کے ستونوں کی تعداد *n* ہو، اس میٹرکس کے رتبہ (rank) اور میٹرکس کی "عدیمہ فضا کے بُعد" (nullity) کی جمع *n* ہو گی۔ یعنی

{\displaystyle {\hbox{rank(A)}}+{\hbox{nullity(A)}}=n}

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**غیر مشروط خود سپردگی** (انگریزی: Unconditional surrender) ایسی خود سپردگی ہے جس میں خود کو حوالے کرنے والے فریق کو کسی بھی قسم کی طمانیت نہیں دی جاتی ہے۔ یہ عمومًا مکمل تباہی، نیست و نابود کرنے، صفحۂ ہستی سے مٹا دینے یا مختصرًا یہ اس آشکارا دھمکی کے پیش نظر انجام پاتی ہے کہ ایک فریق کو بالکلیہ ختم اور مفقود الوجود ہونے سے بچنے کے خدشے کے تحت کیا جانے والا اقدام ہوتا ہے اور یہ عمومًا بد ترین صورت حال سے بچنے کا واحد متبادل ہوتا ہے۔

جدید دور میں غیر مشروط خود سپردگی میں زیادہ تر وہ طمانیتیں شامل ہوتی ہیں جنہیں بین الاقوامی قانون جنگ کی صورتوں میں نافذ العمل تصور کرتا ہے۔ یہ اعلان کہ غیر مشروط خود سپردگی ہی واحد قابل قبول صورت حال ہے کم زور حریف پر نفسیاتی دباؤ ڈال سکتا ہے، مگر اس کا ایک نتیجہ یہ بھی ممکن ہے کہ مخاصمتوں کو طویل عرصے تک رواں رکھا جاتا ہے۔

غیر فوجی خود سپردگیاں
---------------------

حالاں کہ روایتی طور خود سپردگی کا اطلاق بادشاہوں یا فوجوں پر ہوا کرتا رہا ہے، تاہم جدید دور میں تقریبًا ہر ملک میں وقتًا فوقتًا مسلح گروہ اور دہشت گرد تنظیمیں ابھرتی آئیں ہیں اور یہ ان ملکوں کی پولیس اور فوج مڈ بھیڑ کرتی رہی ہیں، جس میں ان گروہوں یا قانونی دستوں کو جانی نقصانات ہوتے رہے ہیں۔ ایسے میں کبھی کبھار ان گروہوں کا راست طور پر فوج اور پولیس سے بڑے پیمانے پر تصادم بھی ہوتا آیا ہے۔ 2016ء میں پاکستان کے صوبہ پنجاب میں تقریبًا تین ہفتے تک فوج کی ناک میں دم کرنے والے ’چھوٹو گینگ‘ نے ملک کی فوج کے سامنے ہتھیار ڈال دیے۔ راجن پور میں 23 روز سے جاری آپریشن ’ضرب آہن‘میں چھوٹو گینگ کے سربراہ غلام رسول عرف چھوٹو نے اپنے 13 ساتھیوں سمیت غیر مشروط طور پر ہتھیار ڈال دیے، جس سے ایک خونی تصادم اور انسانی جانوں کی نقصان کی صورت حال کا ازالہ ممکن ہو سکا۔

مزید دیکھیے
-----------

* خود سپردگی (فوج)

حوالہ جات
---------

1. ↑  فوج کی ناک میں دم کرنے والے ’چھوٹو گینگ‘کی خود سپردگی
1882ء کا ایڈیشن جو انگریزی زبان میں *Domestic Manners and Private Life of Sir Walter Scott* (1834) کے عنوان سے جیمس ہاگ کی جانب سے شائع ہوا تھا۔ یہ جدید دور کی شروعاتی غیر مجاز سوانح عمریوں میں سے ایک ہے۔
**غیر مجاز سوانح عمری** (انگریزی: Unauthorized biography) ایک ایسی سوانح عمری ہے جو جس شخص کے متعلق لکھی جائے، اس سے کسی قسم کی اجازت یا اس سے قسم کی اطلاع پر مبنی نہ ہو۔ یہ اصطلاح عمومًا ان سوانحات سے متعلق ہے جو متعلقہ شخص کی زندگی میں لکھی جائے یا اس کے انتقال کے فوری بعد لکھی جائے۔ اس اصطلاح کا ان سوانحات سے کچھ تعلق نہیں ہے جو تاریخی شخصیات پر ان کے انتقال کے لمبے عرصے کے بعد لکھی جائیں۔

مسائل
-----

غیر مجاز سوانح عمری کا اولین مسئلہ تو یہ ہوتا ہے کہ اس میں عمومًا مصنف اور عنوان بردار شخص میں یا تو کوئی ربط و تعلق نہیں ہوتا یا اگر ہے بھی تو کتاب لکھنے میں کوئی اجازت نہیں ہوتی۔ اس سے تنازع کی کیفیت ہو سکتی ہے اور قانونی مقدمے اور عوامی رد عمل دیکھنے میں آ سکتا ہے۔ 

کٹی کیلی نے، جس نے 30 سالوں سے کئی مشاہیر کی غیر مجاز سوانح عمریاں لکھی ہیں، جن میں اوپرا ونفرے بھی ایک رہی ہیں، بتاتی ہیں کہ وہ تنازعات اور عدالتی مقدموں سے کافی واقف ہیں، تاہم وہ ایک چوکس اور ذمے دار مصنفہ ہونے کی وجہ سے الفاظ کو عند الضرورت اور پایۂ ثبوت کے درجے میں پہنچنے جتنی سطح پر استعمال کیا ہے۔ جس کی وجہ سے وہ ہر مقدمے میں کامیاب رہی ہیں۔

مزید دیکھیے
-----------

* سوانح حیات

حوالہ جات
---------

1. ↑  Reitz 2014 sfnm error: no target: CITEREFReitz2014 (help); Berger 2016، ص: 268 sfnm error: no target: CITEREFBerger2016 (help); Klems 2009 sfnm error: no target: CITEREFKlems2009 (help)۔
2. ↑  Reitz 2014 sfnm error: no target: CITEREFReitz2014 (help); Hoberman 2001، ص: 111 sfnm error: no target: CITEREFHoberman2001 (help)۔
3. ↑  <Kitty Kelley Defends The 'Unauthorized' Biography
**دائی** یا **دایہ** (انگریزی: Midwife) سے مراد وہ خاتون ہے جو کسی زچگی کے دوران ماں اور بچے کو ایک دوسرے سے الگ کرے، ان ابتدائی کی صحت اور ان کی دیکھ بھال کا بنیادی کام کرے۔ اس پیشے کو **قبالت** یا **دایہ گیری** کہا جاتا ہے۔مختلف ملکوں میں دائیوں کی ذمے داریوں کا دائرہ الگ الگ دیکھا گیا ہے۔ کچھ ملکوں اور علاقوں میں دائیوں کی ذمے داری صرف زچگی تک محدود ہے۔ کچھ جگہوں پر یہ زندگی کے علاوہ ما بعد زچگی چند دنوں تک محدود ہے۔ جب کہ کچھ جگہوں پر یہ ایک لمبی مدت پر محیط ہوتی ہے۔ جرمنی جیسے یورپی ملک میں دائیاں دوران حمل ماؤں کی دیکھ بھال اور ان کی تربیت کا کام انجام دیتی ہیں اور پیدائش کے بعد کم از کم چار ماہ تک ماں اور بچے کی صحت کی نگرانی کے لیے پابندی سے گھروں میں آتی رہتی ہیں۔ اس طرح قریب ڈیڑھ سال کے عرصے تک دائیاں اپنی ذمہ داری ادا کرتی رہتی ہیں۔

پیشے کی اہمیت
-------------

زچگی کے کام میں غیر تربیت یافتہ دائی کی خدمات سے ماں اور بچے کی صحت کے لیے خطرناک نتائج دیکھنے میں آئے ہیں۔یہ نو مولود اور ماں دونوں کی زندگی کے لیے خطرناک ہو سکتا ہے۔ مگر اس کے باوجود ترقی پزیر ممالک میں کثیر آبادی اور کثرت اولاد کے سبب کافی غیر تربیت یافتہ خواتین اس پیشے میں داخل ہو چکی ہیں۔ ایک جائزے کے مطابق پاکستان میں دوران حمل سب سے زیادہ اموات دیکھی گئی ہیں۔ اس کے علاوہ ترقی یافتہ خواتین کی بھی ملک میں کمی ہے۔ اس وجہ سے بھی کئی خواتین پاکستان اور دنیا کے مختلف حصوں میں اس پیشے سے جڑ رہی ہیں۔

مزید دیکھیے
-----------

* زچگی
* بچوں کی پرورش
* خواتین کی صحت

حوالہ جات
---------

1. ↑  جرمنی: دائی کا پیشہ غیر مقبول کیوں؟
2. ↑  خواتین کی صحت: ’غیر تربیت یافتہ دائی سے ڈیلیوری ماں اور بچے کی صحت کے لیے خطرناک ثابت ہو سکتی ہے‘
3. ↑  سکردو کی دائی شہربانو: ’اپنے تکلیف دہ تجربے کے بعد میں نے دائی بننے کا فیصلہ کیا‘